Intercanvi coral entre València i Utiel al Jardí Botànic UV per a recaptar fons per la dana en el cicle ‘Melodies solidàries’

## Intercanvi coral entre València i Utiel al Jardí Botànic UV per a recaptar fons per la dana en el cicle ‘Melodies solidàries’

Escola Coral La Nau Gran.

El Jardí Botànic de la UV ha acollit aquest diumenge, dia 8 de juny, a les 12 hores, a l’Auditori Joan Plaça, un concert solidari protagonitzat pel Club Coral de la Nau Gran de la Universitat de València i la Masa Coral Utielana per a recaptar fons per a les persones afectades per la dana. Aquest concert forma part del cicle ‘Melodies Solidàries per Utiel: Música que uneix per a la reconstrucció’, organitzat conjuntament per la UV i per l’Ajuntament d’Utiel des del passat mes de gener.

Les dues corals han oferit un repertori variat, des de polifonia clàssica fins a adaptacions modernes, i conclouran amb el cant comú ‘Va, pensiero’ de **Verdi**, símbol compartit d’esperança i reconstrucció.

La Masa Coral Utielana és una entitat cultural fundada l’any 1946, amb més de 2.000 actuacions a Espanya i Europa, i és un referent musical de la ciutat. D’altra banda, el Club Coral de la Nau Gran és un projecte coral intergeneracional promogut per la Universitat de València, adreçat a persones majors de 55 anys, sota la coordinació de l’Àrea d’Activitats Musicals de la Fundació General UV.

La setmana passada aquest mateix concert coral es va realitzar a Utiel. Des del mes de gener, el cicle ha reunit a Utiel joves orquestres, formacions de corda i altres espectacles musicals amb finalitat solidària.

Masa Coral Utielana

El cicle conclourà el pròxim 21 de juny a Utiel, Dia Internacional de la Música, amb l’actuació de l’Orquestra Filharmònica de la Universitat de València. L’agrupació universitària, dirigida per Hilari Garcia Gázquez, interpretarà la ‘Carmen Suite’, de **Rodion Shchedrin** (1932- ), a partir de les músiques de **Georges Bizet** (1838-1875). El compositor rus va crear aquest arranjament a partir de l’òpera de Bizet, per a la seua esposa, la ballarina **Maia Plisetskaya**. Al llarg de tretze moviments, tocats sense pausa, es posa música a la trama de la famosa òpera.

Des de la seua creació l’any 1995, l’Orquestra Filharmònica de la Universitat de València s’ha convertit en una de les orquestres més rellevants en l’escena universitària espanyola, donant oportunitats per a la promoció de solistes en concerts de cambra i orquestrals, així com de grups de cambra. Al llarg dels 30 anys d’història, han passat per l’OFUV més d’un miler de joves músics, molts dels quals desenvolupen la seua activitat interpretativa en orquestres nacionals i internacionals o exerceixen la docència en diversos conservatoris professionals i superiors.

Cal recordar, a més, que Utiel compta, al Museu Municipal-Casa Alamanzón, amb un laboratori de la campanya ‘Salvem les fotos’, impulsada per la UV gràcies a la col·laboració de l’Ajuntament d’Utiel, per al rescat de fotografies danyades per aquesta tragèdia.

Més informació:

Arxivat en:

, Música
, Àrea d'Activitats Musicals

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar